

**บทเรียนอันยิ่งใหญ่จากสึนามิถล่มประเทศญี่ปุ่นและเด็กชายวัย 9 ขวบ**

ผู้เขียน : VanHoang , CNN iReport

แปล : ครูแหลม
 เผยแพร่ : มีนาคม 2554

 ที่มา : <http://ireport.cnn.com/docs/DOC-574017>

 เมื่อคืนนี้ผมถูกส่งไปที่โรงเรียนประถมแห่งหนึ่ง เพื่อช่วยหน่วยงานอาสาสมัครในการแจกจ่ายอาหารให้กับผู้ประสบภัยพิบัติ ในหมู่ผู้ที่เข้าคิวยาวรออยู่นั้นผมสังเกตุเห็นเด็กชายอายุประมาณ 9 ขวบคนหนึ่ง ซึ่งใส่เพียงเสื้อคอกลมและกางเกงขาสั้น อากาศขณะนั้นหนาวเย็นมากและเขากำลังยืนคอยอยู่ตอนท้ายแถว
ผมเป็นห่วงว่าอาจจะไม่มีอาหารเหลือพอ เมื่อถึงคิวของเขาผมจึงเดินไปเพื่อคุยกับเขา เขาเล่าให้ผมฟังว่า แผ่นดินไหวและสึนามิเกิดขึ้นขณะที่เขาอยู่ที่โรงเรียนในชั่วโมงพลศึกษา พ่อของเขาซึ่งทำงานอยู่ใกล้ ๆ กัน
มาหาเขาที่โรงเรียน เขามองเห็นคุณพ่อและรถของเขาถูกน้ำพัดหายไป จากระเบียงบนชั้นสามของโรงเรียน
คุณพ่อของเขาคงเสียชีวิตไปแล้ว เมื่อผมถามเขาถึงคุณแม่ เขาบอกผมว่าครอบครัวของเขาอาศัยอยู่ริมทะเล
ดังนั้นคุณแม่และน้องชายของเขาคงไม่สามารถหลบหนีได้ทัน เขาหันหน้าไปอีกทางหนึ่งเพื่อเช็ดน้ำตาเมื่อ
ถูกถามถึงญาติ ๆ ของเขา ผมเห็นว่าเขาคงหนาวอยู่จึงถอดเสื้อโค๊ชตำรวจแล้วคลุมร่างเขาไว้ขณะเดียวกับที่ อาหารมื้อเย็นที่เหลือซึ่งซุกอยู่ในกระเป๋าก็หล่นออกมา ผมหยิบมันขึ้นมาแล้วส่งให้เขาพร้อมบอกเขาไปว่า

 “น้าเป็นห่วงว่าอาจจะไม่มีอาหารเหลือถึงคิวของเธออีก นี่เป็นส่วนของน้าน้ากินไปแล้วหน่อยหนึ่ง เธอกินส่วนที่เหลือให้หมดเถอะ”

 เด็กน้อยยื่นมือมารับอาหาร แล้วค้อมตัวลงกล่าวคำขอบคุณ ผมคิดว่าเขาคงรีบกินด้วยความหิวในทันทีแต่เปล่าเลย เขาถืออาหารชิ้นนั้นแล้วเดินตรงไปยังหัวแถวที่ซึ่งมีคนคอยแจกอาหารอยู่
แล้ววางอาหารที่ผมให้กับเขาลงไปในกล่องของอาหารที่กำลังได้รับการแจกจ่าย แล้วเขาก็เดินกลับมาเข้าแถวในคิวของเขา ผมประหลาดใจเป็นอย่างยิ่ง ผมจึงถามเขาว่าทำไมเขาไม่กินอาหารที่ผมให้เสียละ เขาตอบผมว่า

 “เพราะมีคนอีกมาก ที่อาจจะหิวยิ่งกว่าผม ผมวางไว้ที่นั่น ก็เพื่ออาหารจะได้รับการแจกจ่ายอย่างเป็นธรรมให้กับทุกคน”

 เมื่อผมได้ฟังคำตอบ ผมต้องหันหน้าไปอีกทางหนึ่งเพื่อร้องไห้ โดยที่คนอื่น ๆ จะได้มองไม่เห็นผมรู้สึกตื้นตันใจ ผมไม่อยากจะเชื่อว่าเด็กชายอายุ 9 ขวบ ซึ่งยังเรียนอยู่เพียงชั้นประถมปีที่ 3 จะสามารถสอนบทเรียนล้ำค่าแก่ผม ในเวลาคับขันเช่นนี้มันเป็นบทเรียนแสนสะเทือนใจของความเสียสละ ประเทศใดที่มี
เด็ก ๆ อายุเพียง 9 ปี ซึ่งเรียนรู้ที่จะอดทน ที่จะทนกับความยากลำบาก และเสียสละเพื่อผู้อื่นได้ ต้องเป็นประเทศที่ยิ่งใหญ่ประเทศหนึ่งอย่างไม่ต้องสงสัย แม้ประเทศญี่ปุ่นขณะนี้กำลังอยู่ในสภาวะที่คับขันที่สุด แต่ประเทศนี้ ต้องสามารถฟื้นคืนกลับมาได้แข็งแกร่งยิ่งขึ้นแน่นอน ทั้งนี้ด้วยเพราะประชาชนผู้รู้ที่จะเสียสละตัวเองให้กับผู้อื่น ดังเช่นเด็กชายน้อย ๆ ผู้นี้

**คำถามที่ 1 แบบเลือกตอบ (อย่างน้อย 1 คำถาม)**

 คำถาม จากบทอ่านข้างต้น ข้อใดไม่ใช่ผลกระทบที่จากการเกิดสินามิต่อประชาชนชาวญี่ปุ่น
 1. ผู้คนเสียชีวิตและสูญหายเป็นจำนวนมาก
 2. บ้านเรือนริมฝั่งทะเลพังเสียหายเป็นจำนวนมาก
 3. เด็กบางคนต้องกลายเป็นเด็กกำพร้า
 4. ประชาชนชาวญี่ปุ่นยังคงมีวินัยและซื่อสัตย์แม้ว่าจะเป็นผู้ได้รับผลกระทบ

เฉลย/แนวคำตอบ คำตอบที่ : 3. ประชาชนต่างแย่งกันเข้ารับของบริจาค
กระบวนการอ่าน : การบูรณาการและตีความ

สถานการณ์ : สถานการณ์สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : การบรรยาย

ลักษณะข้อสอบ : แบบเลือกตอบ

ความสอดคล้องตัวชี้วัด : ท 1.1 , ม. 1/2 : จับใจความสำคัญจากเรื่องที่อ่าน

**คำถามที่ 2 แบบเลือกตอบเชิงซ้อน (อย่างน้อย 1 คำถาม)**
 คำถาม จากบทอ่าน เรื่อง บทเรียนอันยิ่งใหญ่จากสึนามิถล่มประเทศญี่ปุ่นและเด็กชายวัย 9 ขวบข้อความเหล่านี้เป็นข้อเท็จจริงหรือความคิดเห็น จงเลือก ข้อเท็จจริง หรือ ความคิดเห็น ในแต่ละข้อความ

|  |  |  |  |
| --- | --- | --- | --- |
| ที่ | ข้อความ | ข้อเท็จจริง | ความคิดเห็น |
| 1 | เมื่อคืนนี้ผมถูกส่งไปที่โรงเรียนประถมแห่งหนึ่ง เพื่อช่วยหน่วยงานอาสาสมัครในการแจกจ่ายอาหารให้กับผู้ประสบภัยพิบัติ |  |  |
| 2 | คุณพ่อของเขาคงเสียชีวิตไปแล้ว  |  |  |
| 3 | ผมเห็นว่าเขาคงหนาวอยู่จึงถอดเสื้อโค๊ชตำรวจแล้วคลุมร่างเขาไว้ |  |  |
| 4 | ในเวลาคับขันเช่นนี้มันเป็นบทเรียนแสนสะเทือนใจของความเสียสละ  |  |  |
| 5 | แต่ประเทศนี้ต้องสามารถฟื้นคืนกลับมาได้แข็งแกร่งยิ่งขึ้นแน่นอน |  |  |

เฉลย/แนวคำตอบ คำตอบที่ : ข้อเท็จจริง , ความคิดเห็น , ความคิดเห็น , ความคิดเห็น , ความคิดเห็น

กระบวนการอ่าน : การบูรณาการและตีความ

สถานการณ์ : สถานการณ์สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : การบรรยาย

ลักษณะข้อสอบ : แบบเลือกตอบเชิงซ้อน

ความสอดคล้องตัวชี้วัด : ท 1.1 , ม. 1/2 : จับใจความสำคัญจากเรื่องที่อ่าน

**คำถามที่ 3 แบบเติมคำตอบแบบปิด (อย่างน้อย 1 คำถาม)**

คําถาม อ่านข้อความด้านล่างและใส่ตัวเลขตามลําดับเหตุการณ์ที่เกิดขึ้นจากบทอ่าน

|  |  |
| --- | --- |
| ข้อความ | ลําดับเหตุการณ์ |
| เขาหันหน้าไปอีกทางหนึ่งเพื่อเช็ดน้ำตาเมื่อถูกถามถึงญาติ ๆ ของเขา | 3 |
| พ่อของเขาซึ่งทำงานอยู่ใกล้ ๆ กันมาหาเขาที่โรงเรียน | 2 |
| เขาถืออาหารชิ้นนั้นแล้วเดินตรงไปยังหัวแถวที่ซึ่งมีคนคอยแจกอาหารอยู่ แล้ววางอาหารที่ผมให้กับเขาลงไปในกล่องของอาหารที่กำลังได้รับการแจกจ่าย | 5 |
| ผมถูกส่งไปที่โรงเรียนประถมแห่งหนึ่ง เพื่อช่วยหน่วยงานอาสาสมัครในการแจกจ่ายอาหารให้กับผู้ประสบภัยพิบัติ | 1 |
| เขาคงหนาวอยู่จึงถอดเสื้อโค๊ชตำรวจแล้วคลุมร่างเขาไว้ขณะเดียวกับที่ อาหารมื้อเย็นที่เหลือซึ่งซุกอยู่ในกระเป๋าก็หล่นออกมา  | 4 |

เฉลย/แนวคําตอบ คําตอบที่ : 3 2 5 1 4

กระบวนการอ่าน : การบูรณาการและตีความ

สถานการณ์ : สถานการณ์สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : การบรรยาย

ลักษณะข้อสอบ : แบบเติมคําตอบแบบปิด

ความสอดคล้องตัวชี้วัด : ท 1.1 , ม. 1/2 : จับใจความสำคัญจากเรื่องที่อ่าน

**คำถามที่ 4 แบบเติมคำตอบแบบเปิด (อย่างน้อย 1 คำถาม)**

คำถาม เพราะเหตุใดเด็กชายวัย 9 ขวบ จึงถืออาหารที่ได้รับแล้วเดินตรงไปวางยังหัวแถวซึ่งมีคนคอยแจกอาหารอยู่ แล้วเขาก็เดินกลับมาเข้าแถวในคิวของเขาตามเดิม

 คำตอบ...................................................................................................................................................

เฉลย/แนวคำตอบ คำตอบที่ : เด็กชายวัย 9 ขวบ อาหารที่ได้รับแล้วเดินตรงไปวางยังหัวแถวซึ่งมีคนคอยแจกอาหารอยู่ แล้วเขาก็เดินกลับมาเข้าแถวในคิวของเขาตามเดิม เพราะเขาคิดว่ายังมีคนอีกมาก ที่อาจจะหิวยิ่งกว่าตัวเขา เขาวางกล่องอาหารไว้ที่นั่น เพื่ออาหารจะได้รับการแจกจ่ายอย่างเป็นธรรมกับ
ทุกคน

กระบวนการอ่าน : การบูรณาการและตีความ

สถานการณ์ : สถานการณ์สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : การบรรยาย

ลักษณะข้อสอบ : แบบเติมคําตอบแบบปิด

ความสอดคล้องตัวชี้วัด : ท 1.1 , ม. 1/2 : จับใจความสำคัญจากเรื่องที่อ่าน

**คำถามที่ 5 แบบเติมคำตอบแบบอิสระ (อย่างน้อย 1 คำถาม)**

คำถาม นักเรียนเห็นด้วย หรือไม่กับข้อความที่ว่า “ประเทศใดที่มีเด็ก ๆ อายุเพียง 9 ปี ซึ่งเรียนรู้
ที่จะอดทน ที่จะทนกับความยากลำบาก และเสียสละเพื่อผู้อื่นได้ ต้องเป็นประเทศที่ยิ่งใหญ่ประเทศหนึ่งอย่างไม่ต้องสงสัย”

คำตอบ...................................................................................................................................................

เฉลย/แนวคำตอบ คำตอบที่ :

* เห็นด้วย กับข้อความที่ว่า “ประเทศใดที่มีเด็ก ๆ อายุเพียง 9 ปี ซึ่งเรียนรู้ที่จะอดทน ที่จะทนกับความยากลำบาก และเสียสละเพื่อผู้อื่นได้ ต้องเป็นประเทศที่ยิ่งใหญ่ประเทศหนึ่งอย่างไม่ต้องสงสัย” เพราะ หากเด็ก ๆ มีความอดทนต่อความยากลำบาก มีความเสียสละ มีความซื่อสัตย์ และรักในความเป็นธรรม นั่นแสดงให้เห็นถึงคุณธรรมในบุคคลที่ส่งผลต่อส่วนรวมและความก้าวหน้าของประเทศได้
* เห็นด้วย กับข้อความที่ว่า “ประเทศใดที่มีเด็ก ๆ อายุเพียง 9 ปี ซึ่งเรียนรู้ที่จะอดทน ที่จะทนกับความยากลำบาก และเสียสละเพื่อผู้อื่นได้ ต้องเป็นประเทศที่ยิ่งใหญ่ประเทศหนึ่งอย่างไม่ต้องสงสัย” เพราะประชาชนชาวญี่ปุ่นได้รับการยอมรับว่าเป็นผู้มีวินัยและมีความซื่อสัตย์เป็นอย่างมาก อีกทั้งประเทศญี่ปุ่นเป็นประเทศที่ได้รับการยอมรับว่าเป็นประเทศที่พัฒนาแล้ว
* เห็นด้วย กับข้อความที่ว่า “ประเทศใดที่มีเด็ก ๆ อายุเพียง 9 ปี ซึ่งเรียนรู้ที่จะอดทน ที่จะทนกับความยากลำบาก และเสียสละเพื่อผู้อื่นได้ ต้องเป็นประเทศที่ยิ่งใหญ่ประเทศหนึ่งอย่างไม่ต้องสงสัย” เพราะหลังจากเหตุการณ์สึนามิถล่มประเทศญี่ปุ่นในปี พ.ศ.2554 ประเทศญี่ปุ่นก็ได้รับการยอมรับว่าสามารถฟื้นฟูประเทศให้กลับมาเป็นปกติได้อย่างรวดเร็ว

กระบวนการอ่าน : การบูรณาการและตีความ

สถานการณ์ : สถานการณ์สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : การบรรยาย

ลักษณะข้อสอบ : แบบเติมคําตอบแบบอิสระ

ความสอดคล้องตัวชี้วัด : ท 1.1 , ม. 1/2 : จับใจความสำคัญจากเรื่องที่อ่าน